U-I-36/99
Natisni
Opravilna št.:
U-I-36/99
Datum odločitve:
10. 5. 2000
Objavljeno:
OdlUS IX, 111
ECLI:
ECLI:SI:USRS:2000:U.I.36.99
Akt:
Zakon o lokalni samoupravi (Uradni list RS, št. 72/93, 6/94 - odl. US, 45/94 - odl. US, 57/94, 14/95, 20/95 - odl. US, 63/95 - obvezna razlaga, 9/96 - odl. US, 44/96 - odl. US, 26/97, 70/97, 74/98 in 59/99 - odl. US) (ZLS), 1. al. 1. odst. 51. c čl.
Izrek:
Pobuda za začetek postopka za oceno ustavnosti prve alinee prvega odstavka 51.c člena Zakona o lokalni samoupravi se zavrže.
Evidenčni stavek:
Ustavno sodišče je pobudo zavrglo, ker je bila izpodbijana določba z odločbo Ustavnega sodišča že razveljavljena.
Geslo:
Ustavno sodišče, presoja ustavnosti določbe, ki je prenehala veljati med postopkom.
Pravna podlaga:
Zakon o Ustavnem sodišču (ZUstS), 25. čl.
Opomba:
V obrazložitvi svoje odločitve se Ustavno sodišče sklicuje na svojo zadevo št. U-I-4/99 z dne 10. 6. 1999, Uradni list RS, št. 59/99 - OdlUS VIII,145.
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Karel Vogrinčič, Cankovo
Datum vloge:
4. 2. 1999
Vrsta odločitve:
sklep
Vrsta rešitve:
zavrženje
Dokument:
US20117
Dokument v PDF obliki:
U-I-36-99.pdf
120 KB
Prenesite datoteko
U-I-36/99
10. 5. 2000
S K L E P
Ustavno sodišče je v postopku za preizkus pobude Karla Vogrinčiča iz Cankove na seji dne 10. maja 2000
s k l e n i l o :
Pobuda za začetek postopka za oceno ustavnosti prve alinee prvega odstavka 51.c člena Zakona o lokalni samoupravi (Uradni list RS, št. 72/93, 6/94 - odl. US, 45/94 - odl. US, 57/94, 14/95, 20/95 - odl. US, 63/95 - obvezna razlaga, 9/96 - odl. US, 44/96 - odl. US, 26/97, 70/97, 74/98 in 59/99 - odl. US) se zavrže.
O b r a z l o ž i t e v
1. Pobudnik izpodbija določbo 51.c člena Zakona o lokalni samoupravi (v nadaljevanju: ZLS), ki ureja razdelitev premoženja v primeru ustanovitve nove občine ali priključitve izločenega dela občine k sosednji občini. Meni, da je določba prve alinee prvega odstavka 51.c člena, ki določa, da postane javno dobro premoženje občine, na območju katere leži, v nasprotju s 70. členom Ustave. Poudarja, da je na javnem dobru dopustna le posebna pravica uporabe in ne lastninska pravica. Glede svojega pravnega interesa za izpodbijanje navedene določbe se pobudnik sklicuje na svojo pobudo, ki jo je vložil zoper Odlok o spremembi ureditvenega-zazidalnega načrta za naselje Cankova.
2. Ustavno sodišče je z odločbo št. U-I-4/99 z dne 10. 6. 1999 (Uradni list RS, št. 59/99) ugotovilo, da je 51.c člen v nasprotju z načeli pravne države iz 2. člena Ustave in načelom zagotovljenosti lokalne samouprave iz 9. člena Ustave ter ga razveljavilo. Razveljavitev je začela učinkovati naslednji dan po objavi odločbe v Uradnem listu Republike Slovenije, to je dne 24. 7. 1999. Glede na navedeno pobudnik nima pravnega interesa za začetek postopka za oceno ustavnosti predpisa, ki ga je Ustavno sodišče že razveljavilo. Zato je bilo treba pobudo zavreči.
3. Ustavno sodišče je ta sklep sprejelo na podlagi 25. člena Zakona o Ustavnem sodišču (Uradni list RS, št. 15/94 - ZustS) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč-Korošec, Alojz Janko, Milojka Modrijan in dr. Dragica Wedam-Lukić. Sklep je sprejelo soglasno.
P r e d s e d n i k
Franc Testen